දිවයින අවට මුහුදු ප්‍රදේශයඉදිරි දින වලදී බෙංගාල බොක්ක මුහුදු ප්‍රදේශයේ සහ දිවයින වටා වන මුහුදු ප්‍රදේශවල (විශේෂයෙන් උතුරු, නැගෙනහිර සහ දකුණු මුහුදු ප්‍රදේශ) සුළගේ වේගය වැඩි වීමේ හැකියාවක් පවතී (දෙසැම්බර් මස 05 දින සිට).පොතුවිල් සිට ත්‍රිකුණාමලය හරහා කන්කසන්තුරය දක්වා වෙරළට ඔබ්බෙන් වන මුහුදු ප්‍රදේශවල විටින් විට වැසි හෝ ගිගුරුම් සහිත වැසි ඇති වේ.සෙසු මුහුදු ප්‍රදේශවල තැනින් තැන වැසි හෝ ගිගුරුම් සහිත වැසි ඇති වේ.පොතුවිල් සිට ත්‍රිකුණාමලය, කන්කසන්තුරය සහ මන්නාරම හරහා පුත්තලම දක්වා වෙරළට ඔබ්බෙන් වන මුහුදු ප්‍රදේශවල සුළං ඊසාන දෙසින් හමන අතර සුළගේ වේගය  පැ.කි.මී. 30-40 ක් පමණ වේ.දිවයින වටා වන සෙසු මුහුදු ප්‍රදේශවල සුළං නිශ්චිත දිශාවකින් තොරව හමන අතර සුළගේවේගය පැ.කි.මී. 30-40 ක් පමණ වේ.ත්‍රිකුණාමලය සිට කන්කසන්තුරය දක්වා වන මුහුදු ප්‍රදේශවල සුළගේ වේගය විටක පැ.කි.මී. 55 දක්වා වැඩි විය හැකි අතර එම මුහුදු ප්‍රදේශ විටින් විට රළු විය හැක.ගිගුරුම් සහිත වැසි ඇතිවන විට එම මුහුදු ප්‍රදේශවල විටින් විට හමන තාවකාලික ඉතා තද සුළං (පැ.කි.මී.70-80 දක්වා) සහ රළු මුහුදු ප්‍රදේශ බලාපොරොත්තු විය හැක.බෙංගාල බොක්ක මුහුදු ප්‍රදේශයඋතුරු අක්ෂාංශ 04-10 ත් නැගෙනහිර දේශාංශ 87-97 ත් අතර මුහුදු ප්‍රදේශ‍යේ පැවති අඩු පීඩන කලාපය තවදුරටත් වර්ධනය වෙමින් ඉදිරි දින වලදී බෙංගාල බොක්ක මුහුදු ප්‍රදේශය හරහා ගමන් කරනු ඇතැයි බලාපොරොත්තු වේ.සමකයත් උතුරු අක්ෂාංශ 12 ත් නැගෙනහිර දේශාංශ 80-100ත්අතර මුහුදු ප්‍රදේශ‍යේ විටින් විට වැසි හෝ ගිගුරුම් සහිත වැසි ඇතිවේ.